Companiile de top din provincie, businessuri dezvoltate de medici în special, au fost și sunt în continuare ținte de achiziții pentru rețelele MedLife, Regina Maria sau Medicover, cei mai mari jucători din piață. Negocierile purtate de MedLife, liderul pieței, pentru preluarea spitalului și a rețelei de clinici Polisano din Sibiu, al doilea mare jucător din provincie, arată interesul “greilor” pentru businessurile de top din afara Capitalei, ce le pot asigura consolidarea poziției și în provincie.